《拟西北有高楼》
宋代·吴泳

高楼何岧峣，一柱西北隅。横当子午道，峻直参井墟。

曲琼卷飞霞，俨俨仙人居。上通三重阶，下荫十二衢。

傍楼玉箫女，织翠纷华裾。仙人顾之笑，授以青琅书。

溯言欲从之，媒拙而理疏。丹梯目成久，须凭大垂手。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。